
      SE APROBA,

       P R I M A R

           Dr. Ing. GHEORGHE CIUHANDU

CONSILIUL LOCAL

U22006-001427/31.03.2006
REFERAT

pentru avizarea  Planului Urbanistic de Detaliu „Construire 
Showroom şi hală service, amplasare firmă, construire împrejmuire”, Calea Şagului 

colţ cu strada Ovidiu Cotruş, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22006-001427/16.03.2006, prin  care se solicită avizarea din punct de vedere urbanistic a Planului Urbanistic de Detaliu – „Construire Showroom şi hală service, amplasare firmă, construire împrejmuire”, Calea Şagului colţ cu strada Ovidiu Cotruş, Timişoara.

Având în vedere cerinţele Certificatului de Urbanism nr. 43 din 09.01.2006.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu - „Construire Showroom şi hală service, amplasare firmă, construire împrejmuire”, Calea Şagului colţ cu strada Ovidiu Cotruş, Timişoara.
Documentaţia este iniţiată de beneficiarul S.C. AUTO EUROPA S.R.L şi elaborată de S.C. VoLUM PROIECT S.R.L., Timişoara proiect nr. 142/2006.
Zona studiată se află în intravilanul municipiului Timişoara, în partea de sud, în apropierea intersecţiei dintre Calea Şagului cu strada Ovidiu Cotruş. Terenul este încadrat în UTR 59, având destinaţia de unităţi industriale, depozitare şi prestări servicii cu interdicţie de construire până la elaborare PUZ sau PUD. 
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat în cadrul Planului Urbanistic de Detaliu – „Construire Showroom şi hală service, amplasare firmă, construire împrejmuire”, Calea Şagului colţ cu strada Ovidiu Cotruş, Timişoara este înscris în CF nr. 4553, nr. Top 618/a/2-618/b/2/2-619/2/a, în suprafaţă de 6600mp, proprietatea lui Cârpanu Valeriu Dimitrie Florentin pentru care există Contractul de Comodat nr. 381/13.03.2006 între proprietarul terenului şi beneficiarii documentaţiei.
Prin documentaţia prezentată se propune realizarea unui Showroom, cu spaţiile aferente echipat la nivelul standardelor actuale în domeniu şi a unei clădiri de birouri. Se propune sistematizarea incintei, având în vedere funcţiunile ce urmează a se realiza, deservirea funcţiunilor cu drumuri de acces, stabilirea regulilor de construire pe aceste terenuri şi amenajarea de locuri de parcare conform legislaţiei în vigoare. Prin funcţiunea propusă a fi realizată pe amplasament, se doreşte anularea interdicţiei stabilite prin PUZ – Calea Sagului „ESTACADA – km 7,05” aprobat prin HCL 258/2002, deoarece aceasta a fost instituită pentru liniile de LEA ce traversează terenul, linii care vor fi dezafectate în urma unui proiect tehnic comandat şi plătit de beneficiarii documentaţiei.
Accesul pe parcelă se va realiza în conformitate cu Avizul Comisiei de Circulaţie şi conform cu Avizului DRDP din documentaţie.

Procentul de ocupare al terenului pentru funcţiunea ce urmează a se realiza va fi de maxim 70% iar coeficientul maxim de utilizare a terenului de 1. Regimul de înălţime maxim propus în zonă este de P+1E.

Locurile de parcare pentru funcţiunea propusă vor fi în conformitate cu Regulamentul Local de Urbanism. Parcările de la nivelul solului vor fi realizate din dale înierbate.
Se va asigura necesarul de minim 20% spaţiu verde, conform RGU şi RLU.
La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare în momentul când acesta se va extinde în zonă.
Documentaţia de urbanism este însoţită de următoarele avize şi acorduri:

Aviz Unic – nr. 326/2006;
Aviz Comisia de Circulaţie – nr.TH2006-000709/2006
Aviz Protecţia Civilă – nr. 219/2006
Aviz Grupul de Pompieri Banat – nr. 826086/2006
Aviz Sanitar – nr. 147/C/2006
Aviz de Principiu – nr.167/2006
Aviz DRDP – nr. 40/209a

Planul Urbanistic de Detaliu - „Construire Showroom şi hală service, amplasare firmă, construire împrejmuire”, Calea Şagului colţ cu strada Ovidiu Cotruş, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
Planul Urbanistic de Detaliu - „Construire Showroom şi hală service, amplasare firmă, construire împrejmuire”, Calea Şagului colţ cu strada Ovidiu Cotruş, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă. 

